Nikolaj Petrovitj Ivanov (på russisk: Николай Петрович Иванов) (20. august 1949 - 8. juni 2012) var en russisk roer fra Sankt Petersborg, olympisk guldvinder og dobbelt verdensmester. Ivanov vandt en guldmedalje for Sovjetunionen i firer med styrmand ved OL 1976 i Montreal. Bådens øvrige besætning var Vladimir Jesjinov, Mikhail Kuznetsov, Aleksandr Klepikov, Aleksandr Sema (der roede det indledende heat) samt styrmand Aleksandr Lukjanov. I finalen sikrede den sovjetiske båd sig guldet foran Østtyskland, der fik sølv, og Vesttyskland, der tog bronzemedaljerne. Han deltog også ved OL 1972 i München, som del af den sovjetiske toer med styrmand. Ivanov vandt desuden to VM-guldmedaljer, en i toer med styrmand i 1974 og en i firer med styrmand i 1975. Han vandt også en EM-guldmedalje i toer med styrmand i 1973.